1.

SOM MINDER OM — Rådets konklusioner af 10.november 2020 om politik for intellektuel ejendomsret og revision af systemet for industrielt design i Unionen (1); — Kommissionens meddelelse af 25. november 2020»En handlingsplan for intellektuel ejendomsret til støtte for EU’s genopretning og modstandsdygtighed« (2), hvori intellektuel ejendomsret (IP) udpeges som et vigtigt redskab for EU, samtidig med at det erkendes, at der af hensyn til dets effektivitet skal indføres veltilpassede politikker med henblik på at hjælpe virksomhederne med at drage fordel af deres opfindelser og frembringelser og sikre, at de tjener økonomien og samfundet som helhed; — konklusionerne fra Det Europæiske Råds ekstraordinære møde den 24.-25. maj 2021 (3), navnlig opfordringen til, at arbejdet intensiveres for på verdensplan at sikre lige adgang til covid-19-vacciner, og EU’s og medlemsstaternes tilsagn om at fremskynde delingen af vacciner for at støtte de lande, der har behov for det, og hjælpe med at udvikle lokal produktionskapacitet i overensstemmelse med Romerklæringen fra det globale topmøde om sundhed; — Rådets konklusioner af 23. april 2021 om »Team Europe« (4) vedrørende de globale aspekter af covid-19-pandemien, hvoraf det fremgår, at det er afgørende at sikre rettidig, retfærdig og rimelig global adgang til sikre, økonomisk overkommelige og effektive vacciner, behandlinger og diagnosticeringer mod covid-19. Konklusionerne bekræfter i den forbindelse, at EU og dets medlemsstater står i centrum for relevante multilaterale bestræbelser, navnlig hvad angår Access to COVID-19 Tools Accelerator og dens COVAX-facilitet; — Kommissionens meddelelse af 17. februar 2021»HERA Incubator: Fælles foregribelse af truslen fra covid-19-varianter« (5), hvori det vurderes, at en af de hurtigste måder at øge vaccineproduktionen på er at styrke kapaciteten til produktion, påfyldning og færdiggørelse, hvilket kan indebære frivillig deling af knowhow og intellektuel ejendomsret i forbindelse med vacciner og deres teknologier med henblik på at afkorte den tid, der er nødvendig for at overføre disse teknologier; — Unionens tiltrædelse af Genèveaftalen om Lissabonaftalen vedrørende oprindelsesbetegnelser og geografiske betegnelser, som bidrog til at forbedre og modernisere ordningerne for beskyttelse af geografiske oprindelsesbetegnelser på globalt plan; og minder om, at det er rede til at overveje indførelse af et system til sui generis-beskyttelse af ikkelandbrugsprodukter på EU-plan på grundlag af en grundig konsekvensanalyse af dets potentielle omkostninger og fordele og med udgangspunkt i feedback fra interessenter til Kommissionens seneste indledende konsekvensanalyse og offentlige høring; — Rådets konklusioner af 21. september 2020 (6), hvori der opfordres til, at der gøres en indsats, der gør det muligt for SMV’er at drage fuld nytte af det indre markeds muligheder, herunder ved at muliggøre investeringer i vækst ved at befordre investeringer baseret på intellektuel ejendomsret til gavn for SMV’er; i disse konklusioner blev der også set med tilfredshed på Kommissionens meddelelse af 10. marts 2020 med titlen »Langsigtet handlingsplan for bedre gennemførelse og håndhævelse af reglerne for det indre marked« (7), hvori det understregedes, at det er nødvendigt at styrke håndhævelsen af intellektuelle ejendomsrettigheder og af forbud eller restriktioner mod at bringe ulovlige eller forfalskede varer i omsætning i det indre marked,